**THS ARTIKKEL-, POSTER- og TWITTER PRISER:**

**- INFORMASJON OM ARTIKKEL-PRESENTASJON**

Forskningsgruppene bes sende inn forslag til beste artikkel fra 2021. Det kan sendes inn en artikkel per forskningsgruppe. Gruppeleder tar ansvar for å sende inn gruppens forslag til Hege (h.b.henriksen@medisin.uio.no).

Det settes opp en pris for beste artikkel fra det foregående året (2021). Artikkelen må være publisert (on-line og/eller i papirversjon) i 2021. Prisen på kr 100.000 er en forskningsstøtte til Forskergruppen, som er hovedansvarlig for forskningsprosjektet. I tillegg vil førsteforfatter få en personlig pris på kr. 10.000. Det skal være et originalarbeid der førsteforfatteren har hatt sitt hovedvirke i 2021 i en av forskergruppene ved avdelingen. Prisen kan kun gis til førsteforfattere som er masterstudenter, PhD- eller postdoc-stipendiater, eller forskere.

Sammen med innsendelse av den nominerte artikkelen skal det svares på 3 spørsmål:

1. Hva var kjent før studien?
2. Hva ble funnet i studien?
3. Hvilken betydning har resultatene?

Kun 1 setning tillates som svar på hvert spørsmål

- Gruppeleder sender pdf av artikkelen til Hege (h.b.henriksen@medisin.uio.no):

INNEN 4.april 2022 kl 12.00.

NB! Mailen må merkes "THS artikkelkonkurranse 2022"

**- POSTER-PRESENTASJON**

Det settes opp en individuell pris for beste poster på kr. 10.000.

Posteren skal presentere et hovedprosjekt som kandidaten har arbeidet med i 2021. Man kan lage en egen poster for denne prisen. Man kan også gjerne bruke en poster som er anvendt i annen sammenheng i 2021. Posteren skal være på engelsk og bør helst ikke være større enn 100 cm x 110 cm. Prisen skal gå til en masterstudent, PhD- eller postdoc-stipendiat, eller midlertidig ansatt forsker som er førsteforfatter på posteren. Det er den enkelte student eller forsker som selv har ansvar for å melde på poster til Hege.
Det bør komme frem hvem som har finansiert prosjektet.
Oppgi hvilken seksjon gruppelederen til kandidaten kommer fra.

Den enkelte førsteforfatter sender pdf-fil av posteren til Hege (h.b.henriksen@medisin.uio.no):

INNEN 4.april 2022 kl 12.00.

NB! Mailen må merkes "THS posterkonkurranse 2022"

**Postervegger blir satt opp 5.mai kl 08.00 i gangen utenfor Cafe Erik. Alle har selv ansvar for å sette opp sin egen poster før symposiet starter.**

Det vil i år også bli delt ut en Twitter-pris!

**PRISUTDELING ETTER SYMPOSIET.**